
KĖDAINIŲ RAJONO SAVIVALDYBĖS TARYBA

SPRENDIMAS

DĖL KĖDAINIŲ RAJONO SAVIVALDYBĖS MOKYKLŲ APRŪPINIMO BENDROJO UGDYMO DALYKŲ VADOVĖLIAIS IR MOKYMO PRIEMONĖMIS BEI TURIMŲ VADOVĖLIŲ PERSKIRSTYMO TVARKOS APRAŠO PATVIRTINIMO

2012 m. kovo 30 d. Nr. TS-79
Kėdainiai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 5 ir 8 punktais, Lietuvos Respublikos švietimo įstatymo (Žin., 1991, Nr. 23-593; 2011, Nr. 38-1804) 40 straipsnio 2 dalimi, 70 straipsnio 3, 5 ir 6 dalimis, Savivaldybių administracijų švietimo padalinių bendrųjų nuostatų, patvirtintų Lietuvos Respublikos Vyriausybės 2011 m. birželio 29 d. nutarimu Nr. 767 ,,Dėl Savivaldybių administracijų švietimo padalinių bendrųjų nuostatų patvirtinimo“ (Žin., 2011, Nr. 78-3822) 7.16.8 punktu, Bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašu, patvirtintu Lietuvos Respublikos švietimo ir mokslo  ministro 2011 m. lapkričio 30 d. įsakymu Nr. V-2310 ,,Dėl Bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašo patvirtinimo“ (Žin., 2011, Nr. 155-7372), Švietimo aprūpinimo standartais, patvirtintais Lietuvos Respublikos švietimo ir mokslo ministro 2011 m. gruodžio 12 d. įsakymu Nr. V-2368 ,,Dėl Švietimo aprūpinimo standartų patvirtinimo“ (Žin., 2011, Nr.155-73-73 ), Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono savivaldybės mokyklų aprūpinimo bendrojo ugdymo dalykų vadovėliais ir mokymo priemonėmis bei turimų vadovėlių perskirstymo tvarkos aprašą (pridedama).

2. Pavesti vykdyti sprendimą švietimo įstaigoms.  

2012 m. kovo 30 d. sprendimu Nr. TS-79
KĖDAINIŲ RAJONO SAVIVALDYBĖS MOKYKLŲ APRŪPINIMO BENDROJO UGDYMO DALYKŲ VADOVĖLIAIS IR MOKYMO PRIEMONĖMIS BEI TURIMŲ VADOVĖLIŲ PERSKIRSTYMO TVARKOS APRAŠAS

I. BENDROSIOS NUOSTATOS

1. Kėdainių rajono savivaldybės mokyklų aprūpinimo bendrojo ugdymo dalykų vadovėliais ir mokymo priemonėmis bei turimų vadovėlių perskirstymo tvarkos aprašas (toliau – Aprašas) nustato bendrojo ugdymo mokyklų ir neformaliojo vaikų švietimo įstaigų (toliau – Mokykla) aprūpinimo vadovėliais ir mokymo priemonėmis bei turimų vadovėlių perskirstymo tarp pavaldžių  bendrojo ugdymo mokyklų, kurių mokiniai pereina mokytis iš vienos mokyklos į kitą, tvarką.

2. Tvarkos apraše vartojamos sąvokos: 

Bendrojo ugdymo dalyko vadovėlis – vadovėlis, skirtas konkrečiam ugdymo tarpsniui arba klasei, ugdymo sričiai, integruotam kursui, dalykui arba moduliui.
Mokymo priemonės – tiesiogiai mokymui(si) ir ugdymui(si) reikalingos spausdintos ar skaitmeninės priemonės, daiktai, medžiagos ir įranga, mokinio darbo vietai įrengti bei mokymo priemonėms laikyti reikalingi baldai ir laboratoriniai baldai. 


Vadovėlis – mokiniui skirta daugkartinio naudojimo mokymo priemonė, turinti metodinę sąrangą.


Vadovėlio komplektas – vadovėlis, mokytojo knyga ir vadovėlį papildančios spausdintos ar skaitmeninės mokymo priemonės, kurias sieja bendra sudarymo idėja, turinys ir metodinė struktūra.


Kitos Apraše vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804), Švietimo aprūpinimo standartuose (Žin., 2011, Nr. 155-7373) ir kituose švietimą reglamentuojančiuose teisės aktuose vartojamas sąvokas.

II. APRŪPINIMAS BENDROJO UGDYMO DALYKŲ VADOVĖLIAIS IR KITOMIS MOKYMO PRIEMONĖMIS

3. Mokyklos aprūpinamos vadovėliais ir kitomis mokymo priemonėmis bei vadovėliai perskirstomi tarp pavaldžių bendrojo ugdymo mokyklų, vadovaujantis Bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašu, patvirtintu Lietuvos Respublikos švietimo ir mokslo  ministro 2011 m. lapkričio 30 d. įsakymu Nr. V-2310 (Žin., 2011, Nr. 155-7372), Švietimo aprūpinimo standartais, patvirtintais Lietuvos Respublikos švietimo ir mokslo ministro 2011 m. gruodžio 12 d. įsakymu Nr. V-2368 (Žin., 2011, Nr.155-73-73 ), bei šiuo Aprašu.

4. Vadovėlių, priešmokykliniam ugdymui skirtų ir kitų mokymo priemonių galima įsigyti už mokinio krepšelio lėšas, skirtas vadovėliams ir mokymo priemonėms.

5. Įstaigos, vykdančios ikimokyklinio ugdymo programą, už mokinio krepšelio lėšas perka priemonių, kurios ikimokyklinio ugdymo programoje numatytos kaip ugdymo turiniui įgyvendinti reikalingos priemonės.

6. Individualiomis mokymosi priemonėmis (pratybų sąsiuviniais, rašymo priemonėmis, skaičiuotuvais ir kitomis) mokinį aprūpina tėvai (globėjai, rūpintojai). 

7. Mokinys, turintis specialiųjų ugdymosi poreikių, Mokykloje specialiomis mokymo priemonėmis aprūpinamas nemokamai. 
8. Be mokinio krepšelio lėšų, vadovėliams ir kitoms mokymo priemonėms įsigyti taip pat gali būti skiriama lėšų iš rajono savivaldybės ir valstybės biudžetų.
9. Mokyklos taip pat gali būti aprūpinamos vadovėliais ir kitomis mokymo priemonėmis centralizuotai už valstybės biudžeto lėšas teisės aktų nustatyta tvarka. 

10. Vadovėliai ir kai kurios mokymo priemonės mokiniui išduodamos Mokykloje, į kurią jis priimtas mokytis. Mokinys vadovėliais naudojasi nemokamai. 

III. TURIMŲ VADOVĖLIŲ PERSKIRSTYMAS TARP PAVALDŽIŲ MOKYKLŲ

11. Turimi vadovėliai perskirstomi skolinimo būdu tarp pavaldžių rajono savivaldybės bendrojo ugdymo mokyklų, kurių mokiniai pereina mokytis iš vienos mokyklos į kitą.

12. Vadovėlių skolinimas ir grąžinimas fiksuojamas aktuose. 

IV. BAIGIAMOSIOS NUOSTATOS

13. Metų ataskaitos apie įsigytus vadovėlius ir mokymo priemones teikiamos teisės aktų nustatyta tvarka. 

14. Mokyklos vadovas, suderinęs su Mokyklos taryba, priima sprendimus dėl vadovėlių ir kitų mokymo priemonių įsigijimo.

15. Mokyklos vadovas paskiria atsakingus asmenis už vadovėlių ir mokymo priemonių apskaitą, išdavimą ir saugojimą teisės aktų nustatyta tvarka. 
______________________________

